CENTEL ธุรกิจยังโตแกร่งหุ้นปรับลงเป็นจังหวะเข้าลงทุนเป้า 53.3 บ.อัพไซด์22%
CENTEL ธุรกิจยังโตแกร่งหุ้นปรับลงเป็นจังหวะเข้าลงทุนเป้า 53.3 บ.อัพไซด์22%
1 ส.ค. 2561

บล.เอเอสแอล ระบุในบทวิเคราะห์วันนี้(1ส.ค.) ว่า  บริษัท โรงแรมเซ็นทรัลพลาซา จำกัด (มหาชน) หรือ CENTEL ภาพรวมธุรกิจโรงแรม ได้ประโยชน์จากจำนวนนักท่องเที่ยว ไตรมาส 2/61 เติบโตกว่า 9.1%เทียบช่วงเดียวกันของปีก่อน
ธุรกิจอาหารยังขยายตัวจากแผนเพิ่มจำนวนสาขาต่อเนื่อง กรณีร่วมลงทุนกับ “นาคีล” เพื่อก่อสร้างรีสอร์ทในประเทศดูไบ (ที่มา: Infoquest) เรามีมุมมองเป็นบวกต่อผลประกอบการในระยะยาว ขณะที่บริษัทมีฐานะทางการเงินที่แข็งแกร่ง เพียงพอสำหรับการลงทุน
ผลกระทบจากเหตุการณ์เรือล่มที่ภูเก็ต กระทบบริษัทค่อนข้างจำกัด ราคาหุ้นที่ปรับลดลงกว่า 10% เป็นจังหวะที่ดีต่อการพิจารณาเข้าลงทุน แนะนำ “ซื้อ” มูลค่าเหมาะสมเฉลี่ยที่ 53.3 บาท (IAA Consensus // Upside 21.8%)